དེ་ཙམ་མ་ཟད་སྐབས་དེ་དུས་དོན་གྲུབ་རྒྱལ་གྱིས་སྒྲུང་གཏམཅཱན་ཨེརགཞིར་བཟུང་ནས་ཕབ་སྒྱུར་བྱས་པའི་གློག་བརྙན་ལ་ཐེངས་མང་བལྟས་འདུག་སྟེ།ཁོ་བོས་སྔོན་དོན་གྲུབ་རྒྱལ་ཞིབ་འཇུག་སློབ་མ་འདོན་བཞིན་པའི་སྐབས་ཀྱི་སློབ་གྲོགས་དང་།མཉམ་ལས་པ་སྐུ་ཞབས་ཁྲིན་ཆེན་དབྱིན་ཀྲུང་དབྱང་མི་རིགས་སློབ་ཆེན་དུ་ཕེབས་པའི་གོ་སྐབས་དམ་འཛིན་བྱས་ནས་ཁོང་ལ་བཅར་འདྲི་བྱས་པས།ཁོང་གིས་ཀྲུང་དབྱང་མི་རིགས་སློབ་གྲྭའི་ཉེ་འགྲམ་དུ་གློག་བརྙན་བལྟ་ས་ཞིག་ཡོད།དེར་དོན་གྲུབ་རྒྱལ་དང་ང་གཉིས་རྒྱུན་དུ་གློག་བརྙན་ལྟ་བར་འགྲོ་ཡི་ཡོད།སྐབས་དེ་དུས་ཀྱི་གློག་བརྙན་ནི་ཚོན་ཁྲ་མེད་པར་དཀར་ནག་རེད།གློག་བརྙནཅཱན་ཨེརཡང་ཐེངས་མང་པོ་བལྟས་མྱོང་།དེས་དོན་གྲུབ་རྒྱལ་གྱི་བརྩམས་སྒྲུང་ལ་ཤུགས་རྐྱེན་ཐེབས་ཡོད་ཀྱང་སྲིདཅེས་གསུངས་བྱུང་།དོན་དུ་དེས་དོན་གྲུབ་རྒྱལ་ལ་བག་ཆགས་ཟབ་མོ་བཞག་ཡོད་པ་དང་།ཕྱིས་སུ་ཁོང་གི་སྒྲུང་གཏམ་ཡོངས་ཀྱི་གསར་རྩོམ་ལ་ཤུགས་རྐྱེན་ཆེན་པོ་ཐེབས་ཡོད་པ་ཁོང་གི་སྒྲུང་གཏམ་ལ་བརྟག་ན་ཤེས་ཐུབ།ལྷག་པར་དུཅཱན་ཨེརནང་གི་ཕ་མོ་འདྲ་མཉམ་དང་།གཉེན་སྒྲིག་རང་དབང་སོགས་ཀྱི་བསམ་བློ་དག་དང་།དངོས་ཡོད་སུན་འབྱིན་གྱི་བསམ་བློ་དག་སྐབས་དེའི་བོད་ཀྱི་སྤྱི་ཚོགས་ནང་ལྷག་པར་མཁོ་བར་མཐོང་བས།དོན་གྲུབ་རྒྱལ་གྱི་སྒྲུང་གཏམ་དེ་དག་གི་བརྗོད་བྱ་གཙོ་བོ་ཞིག་ཏུ་གྱུར་ཡོད།